म मन्दिर धाएर धर्म कमाइन्छ भन्ने कुरा मान्दिनँ । त्यसैले त्यत्ति साह्रो मन्दिर जाने गरेकी छैन । तर, मलाई भगवान् गणेशप्रति भने अलि धेरै नै आस्था छ । गणेश मन्दिर भने गइरहन्छु । लड्डु, पेडा चढाउने गरेकी छु । तर, घन्टौँ लाइन लागेर भने पूजा गर्दिनँ । लाइनमा बस्दा छटपटी हुन्छ । त्यसरी छटपटिँदै पूजा गरेर शान्ति मिल्छ भन्ने लाग्दैन । मनको शान्तिका लागि बाहिरबाटै पूजा गर्ने गरेकी छु । अरू वेलामा भन्दा चाडपर्वमा भने परिवारका साथ धेरै मन्दिर गइन्छ ।
